**Darul nopții**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am îmbrăcat în tainica

Vrajă a nopții,

Mi-am despletit norii

Ce-mi curgeau răzleți

Pe umeri,

I-am pieptănat cu razele

Luceafărului

Abia trezit,

Mi-am așezat cerul

Ornat cu stele

Drept pălărie,

Mi-am luat bastonul

De zefir,

Am pictat curcubeie

Pe obrajii mării,

Am adunat câteva buchete

De constelații,

Le-am oferit cadou

Lunii,

Cerându-i îngăduință,

Să pot dărui

Clipe de fericire !

Îndemnat să nu mai risipesc

Visele în zadar,

Din astre rătăcite,

Am făurit iute un colan

Pe care l-am așezat

Pe fruntea lui „Pegas”,

Înhămat la Carul cel mai Mare

Și am pornit degrabă,

Poposind la fereastra

Sufletului ei,

Unde încă mai suspină

De îndelungată așteptare

Iubirea !

Am sărutat-o,

Șoptindu-i fără încetare

Dragoste !